
KIEN VI IRAS, EUROPO? 


W Danlando faris la unuan veksigna- 

lon. Gia ne al Maastricht falissur Eŭ- 
ropon kiel bombo, sed por multaj , 
ankaŭ kiel neŭtona pomo. Ĉar, kion 
vere signifis tiu neo? Kion, fakte, 
la danoj rifuzis? ĉu la esencon mem 
de la unuiĝo aŭ la cirkonstancon , 
kiel oni pretendas unuigi la Malnovan 
l( / Kontinenton? 

La apenaŭa venko de la jesparti- 
~ anoj (51%! ) en la franca referendumo 
tremigis la fundamenton de 1 ' Maastricht 
afero kaj naskis la debaton: kian Eŭ- 
ropon volas la eŭropanoj? (Kian, ni , 
laboristoj -esperantistoj el tiu mondo- 
parto? ) . 

Aliflanke de la scenejo, sango- 
. verŝo: Balkanio. Landoj el la eksa 

v Jugoslavio kainas reciproke . Ho la 
__ milito! Kruela rajtigilo por senpuna 
murdado. vizaĝoj trapasitaj de angoro, 
disŝiritaj korpoj, ruinoj: morto. 

** Morto eĉ ĉe entombigo de la propraj 
mortintoj ! Sovaĝeco... Gis kiam? 
ĉu ĝis pereo absoluta? Je kiom da.ki- 
lometroj for de la nunaj pozicioj oni 
- devas loki la landlimojn por ĉesi 
barbari? Cu tio sufiĉos? Cu oni poste 
ne submetos la postrestintojn al 
kromosoma analizado por determini ilian 
, gradon de serbeco , kroateco aŭ. bosnieoo? 

Maastricht kaj Balkanio: unu 

ĉagreno kaj unu vundo en nia koro, 
unu misa kaj kaduka propono por al- 



fronti la futuron kaj unu kondamninda procedo por reveni pa- 
sintjarcenten. Kontraŭ la unua, nia opono; kontraŭ la dua, 
nia plej elradika protesto. 

Ni, hispanaj laboristoj -esperantistoj , strebadas ja.al 
tutmonda unuiĝo, sed oponas, ke oni projektas konstrui Eŭropon 
desupre. "Cu ne konstituas , ĝuste la lastan stertoron de la 
antikva modernismo?" (Regis Debrag, E1 Pais, 6-an de Oktobro 
1992). Ni diras nen al artefaritaj kunigoj sen la eksplicita 
konsento -aŭ malgraŭvole- de la kunigitoj , i.a. ĉar tiaj krea- 
ĵoj generas monstrojn , nifojn, kiuj bumerangas kontraŭ la su- 
perstrukturon mem. Kio sekvis el USSR? Kiam ekzistis tie 
pli da landlimoj , pli stulta, senbrida , neracia intergenta 
malamo -hol kiom da balkanioj koviĝadas ankoraŭ ?-ol nuntempe? 
Kontraŭ la Eŭropo de la ŝtatoj aŭ nacioj ni proponas la Eŭro- 
pon de la popoloj , liberan kunmasiĝon de liberaj homoj, kriso- 
lon de kulturoj- "la plej bonaj horoj de Eŭropo estas tiuj, 
kiam ĝi komprenis sin mem kiel krisolon de kulturoj" (Gŭnter 
Grass, El Pais, 19-a de Oktobro 1992-, referencon de ĉiuflan- 
kaj toleremo kaj respekto. Guste ĉi-cele ni esperantistas . 
Ne por demandi iun pri trajnhoraro aŭ hotelo -por tio ne nece- 
sas internacia lingvo-, sed por aliri ĉiujn gentojn ties 
mondkonceptojn , ties kulturojn , kaj alveni tiele al reciproka 
homeca pliriĉiĝo , al interkompreniĝo , al kolektiĝo fronte al 
ĉiaj mizero, ekspluatado kaj maljusto. 

Ni oponas al 1 a Eŭropo de la komercistoj , bazaro de la 
vanto, ŝtonkartona paradizo . Izolita. Fermita al malriĉaj 
alilandanoj kun la "manio" manĝi almenaŭ unu fojon ĉiutage, 
kun la pretendo manĝi la restaĵojn el niaj tabloj. Ene de ni 
doloras, indignigas nin, la tragedio de 1 a afrikanoj alvenan- 
taj al Eŭropo tra ties sudaj landlimoj ; Hispanio. Centoj da, 
Post ĝisosta enŝuldiĝo, post mil odiseadoj en amase okupitaj 
barkaĉoj , atendas ilin, en la plej bona okazo, repelado al 
iliaj landoj; ofte, drono dum naĝa baraktado por atingi la 
marbordon. Tia Eŭropo! Pasintjarcente ĝi koloniis -vampiris- 
homojn el la ceteraj kontinentoj . Nun ĝi ĉirkaŭmurigas sin 
kontraŭ la vampiritoj . Doloras kaj indignigas nin la ĵusaj 
vandalaĵoj kontraŭ eksterlandanoj en Germanio . . . 

Ni, laboristoj , oponas al konstruado de tia Eŭropo 
niakoste. Ja la Maastricht-traktato antaŭvidas monsisteman 



unuiĝon pagotan je tre alta prezo 
-la prezo postulata de Germanio 
por akcepti, ke 1 a ekuo anstataŭu 
la markon-, nome, ke ĉiuj eŭropaj 
landoj aliĝontaj al la unio faru 
el siaj monunuoj -kia ajn estu la 
reala stato de iliaj ekonomioj- 
aŭtentajn germanajn markojn. Kaj 
tio trudas eksterordinaran financan 
rigoron, tre superan al la penado, 
kiu respondus al la ortodoksa kaj 
prudenta monpolitiko laŭa al la eko- 
nomia situacio de tiaj landoj. 
Sur kies ŝultrojn falos tia rigoro? 
Kompreneble, sur la ĉiamajn: la laboristajn . Kaj ĉi-kaze, kiel 
ĵus obĵetite , tute ne valoras la faro la kostojn de 1 ' preparo. 

Eŭropo de la popoloj , do. Jen nia propono. Kompreneble, 
ke tiu ideo svaga, stompita, nepreciza, bezonas korpon. Trovi 
tiun ni, modestaj laboristoj-esperantistoj , nek pretendas, 
nek scipovus, sed, konsciaj pri la ideo-krizo en la vicoj 
maldekstrulaj -la historio subite senbridiĝis ! - kaj pri la 
nepro serĉi solvojn konformajn a 1 progresemulaj mondrigardoj , 
jen ni instigas vin, legantojn de KAJEROJ al debato. 

Klaras, tamen, tio, kion ni ne volas: ian Eŭropon 
desupre kunigitan , militojn intergentajn kaj ĉian ideologion 
kapablan veneni la korojn per fanatiko , neracieco aŭ violento. 


La Redakcio. 



ABONOJ KAJ KOTIZOJ 

Pagis sian jarabonon niaj k-doj: 


Jaime Benito Cedo 1.000,-Ptoj 

Lorenzo Noguero 1.000 - " 

Sumas 2.000,- " 



Ni petas al niaj membroj kaj abonantoj ankoraŭ ne pagintaj la 
jarabonon, tion fari, se eble antaŭ la jarfino. Dankon. 


ETERNAJ REFORMANTOJ 


Ankoraŭ inter ni estas reformantoj de Esperanto, same fervore 
fanatikaj kiel iliaj antaŭuloj de pasintaj jardekoj. Oni povas legi la plej 
freŝdatajn elcerbaĵojn de tiuj "plibonigistoj" sur la paĝoj de Nova Provo, Ia 
8-paĝa oficiala organo de NOVO (Asocio por komuna ellaborado de Lingvo 
Internacia). La redaktoro, Roy McCoy, oficisto de UEA en Roterdamo, 
dediĉas sin al organizado de reformemuloj reprezentantaj ĉiujn nuntempajn 
tendencojn modifi Esperanton. Temas plejparte pri proponoj ŝanĝi la 
ortografion de Esperanto, jen per forigo de la supersignitaj literoj, jen per 
aldono de novaj diakritiloj kaj ankaŭ litersignoj por pliperfektigi la 
Esperantan alfabeton laŭ fonetika vidpunkto. 

Sobra ekzameno de la proponoj de la 
malnovaj same kiel la novaj reformprojektantoj 
malkovras, ke ili estas klasifeblaj en du grupojn 
surbaze de traktato de la Fundamenta alfabeto de 
Esperanto kaj uzo de diakritiloj. En unu tendaro 
ariĝas tiuj, kiuj anatemas la supersignitajn 
literojn, sed ili ne ĉiuj akordas pri la maniero 
elimini ilin. 

La plej konservativa klano akceptas uzon 
de la surogata alfabeto, proponita de Zamenhof 
mem, en kiu la litero "h" anstataŭas la 
cirkumflekson (ekzemple, "ch" = "ĉ", "sh" = 

"ŝ”) kaj "ŭ" fariĝas simpla "u". Tiu ĉi alfabeto estis sporade uzata sed ĝi 
neniam enradikiĝis. Estis proponitaj ankaŭ aliaj surogataj alfabetoj, kiuj 
enhavas digramojn, formitajn per aliaj liter-paroj (ekzemple "cz" = "ĉ", 
"gj" = "ĝ", "kh" = "ĥ"). Estas rimarkinde, ke ne estas du reformemuloj, 
kiuj proponas la samajn digramojn por la tuta alfabeto. 

Distancas sin de la ĉi-supraj modif-procedoj tiuj homoj, kiuj rifuzas 
la uzon de digramoj kaj insistas pri la baza fonetika principo, ke ĉiu litero 
havu nur unu sonon, kaj ĉiu sono estu indikita per nur unu litero de Ia 
alfabeto. Unu el iliaj solvoj estas aldoni al la Esperanta alfabeto la kvar 
literojn de la latina alfabeto, kiuj ĝis nun mankas: "q", "w", 

"x" kaj "y". La prononco, kiun ricevas tiuj kvar literoj, varias laŭ la kaprico 
de ĉiu reformanto: oni legas "q" kiel "ĉ" en unu sistemo, sed kiel "ĝ" en 
alia; ofte "w" anstataŭas "ŭ", sed ĝi povas havi ankaŭ la sonon de "ŝ"; "x" 
tre varias kaj povas esti prononcata kiel "ĵ", "ĥ" aŭ "ŝ"; "y" estas uzata de 
multaj aŭtoroj anstataŭ "j", sed unu donas al ĝi la sonon de "ĵ". 




Eĉ tiuj kvar novaj literoj ne sufiĉas por ĝisostaj reformistoj, do ili 
enkondukas pli da ŝanĝoj, inkluzive uzon de internacie konataj signoj: "$&" 
(cendo)= "ĉ"; $ (dolaro)= "ŝ". 

La plej lasta rimedo de la senĉapeligantoj de la Esperanta alfabeto 
estas substitui novajn vortojn al tiuj havantaj supersignitajn literojn. 
Zamenhof utiligis tiun procedon en sia reform-projekto de 1894 (ekzemple, 
"burĝono", "ĝis" kaj "paĝo" fariĝis respektive "botono", "ad" kaj "pagino". 

En la dua tendaro de reformemuloj estas tiuj, kiuj tute ne timas 
diakritilojn, do por "plibonigi" la Esperantan alfabeton ili ne hezitas altrudi 
ĉiuspecajn super- kaj subsignojn kaj eĉ novajn literojn. Ja estas strange, ke 
tiuj homoj forgesis, ke la kialo de plej feroca oponado kontraŭ Esperanto en 
la pasinteco, estis la malfacileco komposti kaj tajpi tekstojn kun supersignitaj 
literoj. La afltoro de unu el la projektoj enkondukas uzon de "C" (= "c") kaj 
de " J" (litero de la Internacia Fonetika Alfabeto: = ĵ), kiun li devas tajpi 
per la numero "3". En liaj tekstoj troviĝas "cirkonstangoj" kaj "bona3o". Eĉ 
pli bizara estas la aspekto de la sekva ffazo kun tuta rozario da 
" subhokigitaj " 1 iteroj . 

"Cn sia kQmqntsa fazg la gqnia krqa^q dq Zamenhqf ja (tutq pravq) 
tsqlis la kutim-uzan lingva 2 pqn-pqr qbligi sqnppran kqmunikadqn intqr 
prdinaraj hqmqj, trans landlimqj". 

ŝajnas, ke al la verkinto de tiu reform-projekto vere okazis "krak’ en 
la kap’". 

Estas ja certe kiel duobledu kvar, ke ĉiuj reformemuloj pli-malpli frue 
tiros siajn projektojn kun si en la tombon. Tiel okazis sen iu ajn escepto en 
la pli ol centjara historio de Esperanto. 

Iom flanke de la kutimaj reform-tendencoj estas ortografia strangaĵo, 
aperanta en verkoj de du parolantoj de la kastilia lingvo, kiuj pro iu obskura 
kialo volas trudi al Esperanto interpunkciajn trajtojn, karakterizajn de la 
skribmaniero de la hispana. EI fora Argentino originalulo nomata Ergoto de 
Boaero (pseŭdonimo de Ad£n Hrynkiewcz) surpaperigas frazojn kiel la 
sekvajn: 

^Kiel vi kuraĝas diri tion...? 

iPreskaŭ nekredebla afero! ^ĉu ne? 

Saltas al la okuloj la renversitaj demand-kaj krisignoj ĉe la komenco de la 
Esperantaj ffazoj, same kiel okazas en kastililingvaj frazoj. Nu, ne nur tiu 
poldevena argentinano tiumaniere modifas Esperanton. Ankaŭ pli proksime, 
en Hispanio, troviĝas homo, kiu sekvas la saman vojon; li estas neniu alia 



ol Antonio Alonso Nŭnez, la prezidanto de Hispana Esperanto-Federacio. E1 
"Kajeroj el la Sudo" (n-ro 13, 1992) mi ĉerpis jenajn frazojn, en unu el kiuj, 
la vorto "kfom" aperas kun diakritilo. 

jKfom multe ili sukcesis fari, kfom da kvalito ili donacis al ni! (pĝ. 9) 
jLa defio ne estas triviala! (pĝ. 10) 

Bedaŭrinde Don Antonio ne degnas klarigi la kialon de sia anomalia 
ortografio, kaj la redakcio de la revuo nur piednote atentigas, ke ne temas 
pri tajperaroj sed pri vola uzado fare de la aŭtoro de la peco. 

Bernard GOLDEN 


STARPUIMKTOJ ANTAŬ LINGVO-EVOLUO 


La lukto kontraŭ la lingva evoluo estas perdota batalo. Tion asertas 
lingvistoj kaj pruvas historio. Tiun principon, kiu laboras de kiam lingvoj 
naskiĝis, povas nun bari eble la graveco de la amaskomunikiloj kaj disvolvo 
de la fremdlingva instruado, pro tio ke ili bezonas stabilan normlingvon 
(precipe ĉe la skriba medio). Pri Esperanto mi ne kuraĝas paroli, ĉar la 
manko de perspektivo kaj ĝia aparta naturo postulas ke oni ne traktu la 

aferon sub samaj kondiĉoj kiel por aliaj 
lingvoj; sed tamen la fama svisa lingvisto, 
Ferdinand de Saussure ja aŭdacis vortigi: 
"...tiu ĉi prindpo devas pruviĝi eĉ en la 
kazo de la artefaritaj lingvoj. La 
kreanto posedas la lingvon dum ĝi ne 
disvastiĝas; sed de la momento kiam ĝi 
plenumas sian rolon kaj iĝas komuna 
afero, oni ne povas ĝin regi plu. (...) ĉu 
Esperanto eskapos el la fatala leĝo? (...) 
Ĝi disvolviĝos per leĝoj malsamaj ol tiuj 
de la pripensata kreado kaj oni ne plu 
povos retroiri".(l) 

Pri Esperanto do sufiĉu provizora la 
Saussure-aj vortoj kaj jen ni transiru al 
trarigardo de Tkonsideroj pri la lingvo-evolua fenomeno, kiu ŝajnas necesa 
de natura vidpunkto (ĉio naskiĝas, kreskas kaj laste mortas) sed neŝatata, 
nekonvena, obstaklenda de socipolitika starpunkto. Kiam lingvo atingas la 
tiel nomatan literaturan maturecon, sin montras ia klopodo ĝin konservi tia 
kia ĝi aperas en difinita sinkrona momento. La ŝtat-lingvoj fontas el fiksitaj 



NEUTR ALA 



normoj, jen bazitaj sur la lingvo de la komunumo kiu maturigis sian 
literaturon (kazo de la toskana), jen sur tiu de la politike reganta komunumo 
(kazo de la kastilia) aŭ jen sur lingvo en kiu doniĝas ambaŭ faktoroj (la 
Chaucer English). Estas interese konstati kiel la ekzisto de politike stabila 
ŝtato ŝajnas decide roli ĉe la fiksado (aŭ trudado) de difinita lingvo-formo. 

Se reveni al nia punkto 
pri konservismo, ĉu tian 
agon oni povas teni 
porĉiame? La konservistoj 
asertas ke jes, sed pro manko 
de perspektivo ili ne 
rimarkas ke malgraŭ ilia 
sinteno la Iingvo fakte 
ŝanĝiĝadas, ĉar natura 
fenomeno, la lingvo ne povas 
esti regata de malmultaj 
manoj kiuj decidu ĉu ĝi estu 
tia aŭ alia en certa punkto de 
sia evoluo. La lingvon regas ĝiaj parolantoj, kiel senkonscia forto kiu agadas 
iompostiome sur ĝi. Konservismo estas do senutila, kaj plejofite malutila 
sinteno, ĉar kreas antaŭjuĝojn kaj la senton de malĝusta lingvo en la 
parolantoj kiuj, pro diversaj kialoj (uzo de alia dialekto aŭ socia registro), 
apartiĝas de la lingvaĵo trudita de la konservistoj kiel ideala. 

En niaj propraj lingvoj ni troviĝas do en iaspeca dulingva situacio 
(lingvistike konata kiel diglosio); oni konas la fantoman normon (de oni ne 
aktive uzatan) kaj oni parolas sian propran lingvon. Por kompreni, 
ekzemple, la hispanan lingvon de filmo, klera andaluzo devas koni vortojn 
kiaj peonza, regaliz, tiesto, punta, ktp., kvankam li uzus aliajn en sia 
normala parolo. 

Lingvoj do evoluas laŭ multaj vojoj kiuj eskapas al konservemuloj. La 
parola lingvo de la geografiaj dialektoj iĝas ĉiam pli malproksima de la 
norma. La vortaroj de la fakaj kaj sociaj ĵargonoj kaj slangoj kreskas 
geometrivice, ĉar se la naturo ŝanĝiĝas, ankaŭ la lingvo ŝanĝiĝas. Antaŭ tiu 
tohuvabohuo la konservisto povas nur verki senesperajn artikolojn sur la 
paĝoj de iu dignaĵurnalo... 



Alberto FRANCO 


(1) Esperantigo el Cours de linguistique gĉnĉrale, Ferdinand de Saussure, 
Payot; Paris, 1986; p. 111. 



Vera anekdoto en televido 

En televida konkurso la intervjuisto demandas al konkursantino: 
-Kiom da infanoj vi havas, sinjorino?- Misaŭdinte, ŝi pensas, ke li 
demandas pri ŝia aĝo, kaj tuj respondas: 

-Mi havas 45. 

-Mirinde! ĉu vi havis ilin po 4? 

Ankoraŭ pli konfuza, la konkursantino respondas: 

-Ne tiom flatu min, sinjoro, mi ja havis ilin unu post alia! 


Dum ekzamenoj 

Konversas du knabetoj dum 
ekzamenoj kaj unu diras al la alia: 

-Mi povis skribi eĉ ne unu 
vorton! 

-Ankaŭ ne mi!. Sed tio estas 
ja terura, ĉar eble niaj instruistoj 
pensos, ke ni kopiis unu de la alia! 

Kaj la knabetoj cerbumis, 
kiel solvi tiom malfacilan 
problemon! 


Surtera aer-bapto 

Maljuna sinjoro 
entuziasmiĝas dum sia aer-bapto kaj 
esprimas tian fervoron uzante ĉiajn 
topikojn. Jam de la eniro en la 
aviadilon, li miras pri ĉio kaj daŭre 
babilas kaj babilas. Fine Ii ekkrias: 

-Ho, rigardu malsupren! la homoj ŝajnas formikoj! 

Oni klarigas al li: 

-Sinjoro, ili estas formikoj. Ni ankoraŭ ne ekflugis. 


Kurioza banko-sturmo 

Oni aŭdas teruran bruon, kiam homo kun elefanto eniras en bankon. 
La homo tondre krias kun perforta tono: 

-Neniu moviĝu, ĉi tio estas bankosturmo! 




Hurlas alarmosignalo, la polico venas kaj arestas la bank-ŝteliston. 
Scivolema, la policestro konversas kun la originala rabisto pri la malfacilo 
de lia entrepreno, pro la uzado de elefanto por tiu sturmo, kaj admire diras 
al ii: 

-Ho, kiom malfacila devis esti por vi mastrumi elefanton tiucele, ĉu 
ne? 

La rabisto tuj respondis: 

-Ha, tute ne!, tio vere malfacila estis Ŝtrumpi la kapon de la elefanto, 
por ke neniu rekonu ĝian vizaĝon! 


Kredindeco inter 
profesiuioj 

D u h o m o j 
konversacias pri la 
kredindeco de la diroj 
venantaj de personoj 
dum ties respektiva 
profesia funkciado. 
Unu el ili diras: 

-Mi kredas nur la duonon, mi ja estas advokato. 

-Tute male, mi kredas la duoblon, ĉar mi estas fiska inspektoro! 



Konsoio ne konsoia 

Pensiulo vizitas kamaradon gvave malsanan en hospitalo de la sociala 
asekuro kaj, ĉar tiu plendas pri la kuracistoj, servoj kaj, ĝenerale, pri ĉio, 
la vizitanto intencas konsoli la amikon: 

-Ne plendu! Mia problemo estas ankoraŭ pli bedaŭrinda ol la via. Mi 
kotizis pli ol 50 jarojn kaj ankoraŭ mi ne malsaniĝis! 

M a Fernanda 


OLAFO 









La Movado en kaj ekster Iberio. 


Kaŭno . Post 50 jaroj da diktaturo, en Litovio okazis la 

65-a SAT-kongreso en Kaŭno. Gi estis do, krom Esperanto-kongre- 
so, ankaŭ grava festinda evento, ĉar retroviĝo de esperantis- 
toj el Orient- kaj Okcident-Eŭropo. Libero kaj amikeco ĉiam 
ja celebrindas. 

Malfermis la kongreson la prezidanto de Litova Esperan- 
to-Asocio, Povilas Jegorovas, kiu estis ankaŭ la prezidanto de 
O.K.K. Ĝeestis en la kongresinaŭguro elstaraj lokaj kaj 

ŝtataj aŭtoritatuloj , inter ili la vicprezidanto de la Parla- 
mento de Litova Respubliko, Kazimieras Motieka, kiu, en flua 
Esperanto salutis la kongresanaron per jena trafa parolo: 
"Nur la fakto, ke dum Sovetia Diktatora reĝimo Esperanto 
estis konsiderata kiel dangera politika krimo, montras, ke 
tiu ĉi lingvo estas vera rimedo de demokratia komunikado. 
Tial gardu kaj flegu gin". 

La kongreso daŭris 10 tagojn, okazis 24 prelegoj, 

5 SAT-kunveno j , 3 tuttagaj ekskursoj . . . Resume, vere tre riĉa 
kaj varia programo kun kontentiga partopreno. 

La venontjara SAT-kongreso okazos en Kazanlak, Bulga- 
rio, do denove en Orient-Eŭropo, trafa decido, ĉar gravas tiu 
alproksimiĝo kaj ofteco de kontaktoj Oriento-Okcidento kiel 

aprobita jena 


DEKLARACIO: 

"La 65-a SAT-kongreso , 
okazinta en Kaŭno de 
la 5/8/ ĝis la 15/8/92 

1) Solidaras kun la streboj de ĉiuj popoloj al memdecido pri 
siaj aferoj kaj samtempe postulas , ke 



a) en tiu procezo la raj toj de ĉiuj estu respektataj ; 



b) en ĉiu lando ĉiuj loĝantoj ĝuu la samajn rajtojn, sendepende 
de nacieco, lingvo aŭ alia distingilo kaj asertas, ke 

c) nur uzado de Esperanto povas certigi lingvan egalecon. 

2) Konstatas , ke en la ŝtatoj, antaŭe nomataj socialismaj , 
kreiĝis situacio, malfavora al la salajruloj kaj alvokas al 
la solidareco kun la nunaj kaj estontaj bataloj de la laboru- 
loj kontraŭ negativaj konsekvencoj de la transiro al la mer- 
katekonomio. 

Ni ankaŭ atentigas, ke en la landoj kun jam delonge 
ekzistanta "libermerkata ekonomio" la situacio malbonigas kaj 
postulas kreskon de solidareco por ke la bonstato de la labo- 
ruloj almenaŭ ne malkresku. — 

3) Alvokas al kiel eble plej larga kunagado de ĉiuj demokratoj 
kontraŭ rasismo kaj ŝovinismo, kiuj kontagas nuntempe multajn 
landojn. 

$$$$* 4E#4ca)c4t 

Namur. - Peto al kunlaboro. 

Celante plibonigi la agadon en sindikataj medioj, oni 
bezonas esperantigi la deklingvan "Glosaro de la labormondo 
kaj de la Sindikata Movado", kiun eldonis la Eŭropa Komisiono. 

La homoj pretaj al kunlaborado en tiu tasko sin turnu al: 
FGTB-Esperanto. 3, rue des Brasseurs, B-5000 NAMUR (Belgio) 
***** ***** ***** 

Parizo. - Jam aperis la ĉi-jara "Sennacieca Revuo" 1992, kiel 
kutime kun tre riĉa beletra kaj socia enhavo. Kunlaboris en 
tiu ĉi kajero: N.Berdichevsky, Marjorie Boulton, Aldo de 
Giorgi, Arai Tomie, Molnar Muhaly, Hori Yasuo, Venelin Mitev, 
Krys Ungar, Hans Rodewig, A. Marco Botella, Bernard Golden. 

Tre interesa revuo nepre leginda. Mendu gin tuj ĉe la 
Centra Oficejo de SAT, Avenuo Gambetta, 67. F-75020-PARIS. 
Francio. 

***** ***** ***** 

NEKROLOOO. - Kun bedaŭro ni komunikas al niaj k-doj la 

forpason de la edzino de k-do Victor Ortiz, nia bona amiko kaj 
prezidanto: de la zaragoza esperantista rondo. 

Kun identa doloro ni informas pri la forpaso de D-ro Jose 
Olavide, fidela abonanto de nia revuo. Nian kondolencon al 
ambaŭ familioj. 





Leteroj el niaj legantoj 


RESPONDE AL REPLIKO 


ŭb A1 la Redaktoro de "KAJEROJ EL LA SUDO" 

Rilate al mia artikolo pri Juan 
NEGRIN, "Ka.jeroj" numero 14,mi intence 
ne parolis pri lia rolo dum la jaroj 
1937-39, ĉar mi scias la argumentojn 
kaj polemikojn, kiuj , ankoraŭ hodiaŭ, 
abundas rilate al la tiama Cefministro. 
Mi ankaŭ sufiĉe bone konas la opinion 
de multaj homo j , "ke li estis la 
marioneto inter la manoj de la hispana 
komunista partio" . kiel skribas k-do 
Yves Peyraut. Mi ne nur legis la 
tri librojn de li menciitajn, sed.pli 
ol tridek pri la hispana intercivi tana 
milito. . . 

ĉu vere Negrin estis marioneto 


de Stalino.aŭ ĉu li vidis, kiel multaj 
aliaj, ke Sovetunio estis la sola ŝtato, kiu pretis helpi la 
Respublikon? Negrin kaj multaj ne-komunistoj komprenis tion, 
kaj ili.iom kontraŭvole, akceptis la postulojn de la partianoj. 


Cu k-do Peyraut kredas, ke la Respubliko povintus 
rezisti tiel longe sen la helpo de Sovetunio? Negrin rompis 
siajn rilatojn kun la hispana komunista partio en 1943. 
Malmultaj homoj legis la interŝanĝitajn leterojn, ne vaste 
diskonigitajn de la koncernaj verkistoj, inter ambaŭ partoj, 
eble ĉar oni konsideris ke 1943 ne ŝajnis oportuna tempo por 
tiuj disputoj . Cu tiuj leteroj troviĝas, eble, inter la 168 
dokumentoj transdonitaj al la hispana ambasadoro en 1956? 


La milito finiĝis antaŭ pli ol kvindek jaroj, kaj mi 
opinias, ke jam estas tempo por pritrakti la eventojn per 
raciaj studoj kaj sen emociaj akuzo j . 


Amador DIAZ 


LIRIKAJ PAGOJ 


VI 


vi estas mia 
via haŭto 
viaj poroj 
viaj glandoj 
via ŝvito 
viaj spiroj 
viaj vioj 
via tuto 
tuta vio 


nun 

kaj ose 


ĝibe falte 

laŭ nepra nepro 

orakole nia 




ambigue 


kuŝe kaŝaj 
homoj hume 
fuke fakaj 
mire moraj 
dure diraj 
time temaj 
vorton vartas 
fikologo 




DE PICASSO 


La fama pentraĵo"Ger- 
nika", de Picasso, la 
plej alta interpreto- 
esprimo de la hororo 
de la intercivitana - 
hispana milito, estis 
antaŭ ne longe trans- 
lokita al la nova Mu- 
zeo pri Moderna Arto 
"Reina Sofia" de Ma- 
drido kaj, kiel okul- 
frapa stelo de tre 
interesa kaj bela ko- 
lekto , inaŭgurita ahtaŭ 
kelkaj tagoj en sia 
nova ekspoziciejo sub 
1 a titolo kolektiva 
de plej elstara pen- 
troarto de la nuna 
jarcento. 

La translokiĝo oka- 
zis post arda disku- 
tado pri la konveno 
aŭ ne de la lokoŝanĝo, 
pri la respekto al la esprimita lasta volo de la forpasinta 
aŭtoro de la pentraĵo tiurilate kaj, fine, pri la eventuala 
trafo de la decido kadri ĝin inte r la elektitaj pentraĵoj 
plej famaj de ĉi moderna epoko, anstataŭ esti ekspoziciata 
tute aparte, kiel ĝis nun. Mi ne eniros en tiun bizancisman 
debaton, ĉar mi ne konsideras tion speciale interesa por 
niaj legantoj , tamen mi opinias oportuna komenti kelkajn 
el la valoroj de la pentraĵo, laŭ mia opinio ne sufiĉe konataj 
kaj tial komentindaj . 

La bildaro en "Gemika" , olepentrita blanka-nigra, 
inspiriĝis el la bombardado de vaska urbo tiel nomata, fare 
de la nazia germana aerarmeo dum la intercivitana hispana 
milito. Picasso skizis ĝin la unuan de majo de 1937, apenaŭ 


LA PENTRAJO “GERNIKA”, 



oni eksciis pri la terura masakro de la gemika popolo kaj 
detruo de la urbeto, kaj finis ĝin je la komenco de 1 a sekvan- 
ta monato, junio. Car la pentraĵodimensioj estas 3,50 x 7,82 m. 
tio tute simple signifas , ke la pentristo laboradis tre inten- 
se montrante la pasion kaj idealismon, kiujn li metis en 
la realigon de tiu arta verko. 

En la pentraĵo videblas (de dekstre maldekstren) 
la jenaj scenoj: virino kun la brakoj alten levitaj pafas sin 
for el domo en flamoj; alia virina figuro ekkuras al la centro 
de la tolaĵo, super ŝi aperas ene de fenestro la kapo kaj 
brako de alia virino, kiu tenas petrollampon ; sur la centro 
ĉevalo mortadas, pikilo penetras ĝiadorsen , inter ĝiaj kruroj 
aperas dismembrigita kadavro de soldato ankoraŭ svinganta 
rompitan glavon; sur la maldekstra ekstremo, virino tenas 
en siaj brakoj mortintan infanon; antaŭ ĉi figuro aperas 
taŭro rigardante triumfe la scenon; inter la kapo de tiu 
ĉi kaj tiu de la ĉevalo flugas birdo kun la beko preskaŭ 
aperta kaj angora esprimo,- prezidas la tuton la noktokulo 
-la pupilo estas elektrolampo- sur la kvarangula vertico 
de la impresa pentraĵo. 

La sinteno de la figuroj -interesa kompendio de 
la kubisma artskolo-, kaj eble ties fragmenta situo sur la 
tolaĵo, donas al la pentraĵo paroksisman patoson, kiu akcentas 
la kvazaŭmovon de tiuj figuroj kaj kreas la etoson de la 
dramo, kiu emanas la tuta verko. Multaj detaloj de tiu ĉi 
pentraĵo devenas el aliaj gravaj verkoj de Picasso mem. 

Vere, la pentraĵo "Gernika" profunde impresas, preci- 
pe pro la eksplodo de violento , kiun ĝi esprimas , la drama 
sinteno de ĝiaj figuroj kaj la vigleco de ĉiuj detaloj kaj 
nuancoj en ĝi, eĉ la plej sensignifaj : temas pri bildoj tre 
vivaj , kiuj donas humanan mesaĝon en sinteno despera, oni 
dirus, ke preter 1 a propra arto, ĉar, kiam oni rigardas ĝin, 
oni havas la sensacon, ke ni estas ne antaŭ pentraĵo, sed 
antaŭ tragedio reala. Tiel sentive oni restas kaptita de 
la artaĵo. 

Kompreneble, verko tiel grava kiel "Gernika" havas 
studindajn esencojn indajn je multfacetaj komentarioj . 6i, 

kie ajn oni ĝin lokos aŭ ekspozicios, brilos ĉiam kiel ĝi me- 
ritas: certe kiel unu el la pentraĵoj plej elstaraj el la Uni- 
versala Arto. 


A.Marco Botella 



Peĉa tago 


Originala prozo 


Ĉu vi neniam sentis vin persekutata de 
misfortuno? Ĉu vi neniam spertis la 
senton kvazaŭ la tuta mondo inside 
komplotus kontrau vi? Nu, io tia okazis al 
mi hieraŭ. 

En la oficejo, la tutan tagon mi ŝvitis 
kaj mishumoris, ĉar la aferoj tute ne volis 
iri glate. Verdire, jam de pluraj tagoj mi 
sidis en laboro ĝis super la oreloj. Tamen 
hieraŭ, mi ne scias kial, ĉio staris sur la 
kapo kaj mi devis barakti, kiel fiŝo ekster 
la akvo, por finredakti unu el tiuj gravaj, seriozaj kaj konsiderindaj raportoj, 
kiujn fakte neniu legas. Jes, sendube, ĉio misis. Eĉ mia kara direktoro, 
pedanto pli teda ol kulo, decidis fordoni sin per korpo kaj animo al la 
praktikado de sia plej Ŝatata sporto, tio estas inciti al mi la galon. 

— Eminenta kaĉo, sinjoro Braun — li ĉikanis, foliumante la raporton. 

— ĉu tubero? — mi demandis pikite. 

La ceteron de la konversacio mi indulge ŝparas al vi. Tamen notu bone, 
ke, aŭdinte mian argumentadon, li subtile montris al mi, kiu kondukas la 
dancoin. 

— Cu el viaj vortoj, sinjoro Braun, mi devas konjekti, ke vi ne plu 
kontentas ĉe nia Kompanio? 

Kiel sciate, por saĝulo sufiĉas aludo; do, mi metis finon al mia latino kaj 
bele dancis laŭ lia fajfilo. 

Mirakle, jes, nur mirakle, mi ne dronis en maro el adrenaiino. 

Feliĉe, je la deka kaj dek en la vespero, la tasko estis preta, kaj mi pafis 
min for el la oficejo. 

Profunde laca, malsata kiel lupo kaj ĉagrenita de terura kapdoloro, mi 
aŭtis hejmen tra la kutima ĝangalo da semaforoj, kamikazaj taksioj kaj 
senfinaj obstrukcoj. Nur zena sinteno helpis min atingi la varmon de la dolĉa 




hejmo, kie la longe sopirata etoso familia sukcesis sufoki, defmitive, la 
lastan eron - de mia pacienco. 

— Kvin antaŭ la dekunua — salutis Flora, mia edzino. — De kie vi venas? 
Nu, ne, ne diru, mi konas parkere vian litanion: la laboro, la direktoro, la 
trafiko, la ko, la to kaj la po, ĉu ne? Dum Flora, la kompatinda Flora, 
atendas, varmigas la manĝon, atendas, varmigas la manĝon, ade kaj re, unu 
fojon kaj alian ĝis la rizo ŝajnas betono. 

Mi eksplodis kiel kermesa raketo. 

— Fermu la faŭkon, Flora! Ne tedu min plu! 

Kaj, anstataŭ prudente kateni la langon en la buŝo, mi stulte punis mian 
malplenan stomakon, aldonante: 

— Mi ne volas manĝi. Mi ne malsatas kaj punkto. 

Ho, kiom mi bedaŭris poste ĉi malsaĝajn vortojn. "Kia kaĉo!" mi pensis, 
evidente influita de mia subkonscio. 

Baf, kial daŭrigi, verŝajne la ceteron de ĉi vigla kaj ne tro edifa epizodo 
vi povos mem konstrui el via propra sperto, ĉu ne? 

Nu, en la lito, silento, dorso kontraŭ dorso ĝis, plene elĉerpita, mi havis 
la fortunon endormiĝi je la... ba, ne plu gravas! 

ĉirkaŭ la kvara nokte koŝmara sonĝo vekis min. Flora ne kuŝis apude, kaj 
preskaŭ senpripense mi ellitiĝis. 

Lumo venis el la kuirejo, kaj jen tie mi trovis ŝin ĉe la fornelo. 

— Kion vi umas? Estas la kvara nokte. 

Ŝi rigardis min kun aspekto de forlasita hundo. Ŝiaj okuloj brilis de 
larmoj. 

— Mi kuiras torton el ĉokolado. 

— ĉi-hore? 

— Jes, por vi. Vi tre ŝatas — ŝi diris plorsingulte, kaj fulmo traboris mian 
koron. 

— Vi havas farumon survizaĝe. 

— Kie? ĉu...? — ŝi demandis almetante manon al vango. 

— Ne. Ĉi tie! — mi diris kaj, proksimiĝante, tenere ŝin kisis sur la lipoj. 

Tiam, dum ŝi torente ploris, mi streĉe brakumis ŝin. 

— Flora, Flora, kiom mi stultas foje! 

— Ne, ne, nur mi kulpas... 

Ho, kia sceno, ŝi en subrobo kaj mi en kalsoneto, ligitaj per brakumo, 
meze de la nokto kaj de la kuirejo. 

Hodiaŭ matene nur duobla dozo da kafo helpis min venki la dormemon. 
Cetere, la necesan forton por alfronti la novan tagon mi ĉerpis el granda 
peco da torto, kiu, kredu, ne kredu, pli ol ĉokolade gustis ame. 


92 - 7-17 


Liven Dek 



PREMIO POR ALTA LIRIKO 


La novaĵo venis al nia 
Redaktejo kiam ni enkomputi- 
ligis niajn lastajn artiko- 
lojn por "KAJEROJ", kaj la 
komunikaĵo diris, ke Miguel 
Fernandez Martin, nia kunre- 
daktoro, akaparis preskaŭ 
ĉiujn premiojn en la 32-aj 
Internaciaj Floraj Ludoj . 

La premiojn oni povas 
listigi tiel: 

1-a) Rozo por la plej bona 
ampoemo. Aljuĝita al lia 
poemo "Dua Amo" . 

2-a) Violo por la plej 
bona poemo pri temo hu- 
manisma. Aljuĝita al 

3- a) Eglanterio por la plej bona poemo pri libervola temo. 
Aljuĝita al lia poemo "La lasta valso" . 

4- a) Amarilido por la plej bona prozaĵo. Aljuĝita al lia verko 

"Zampo kaj Selna". 

5- a) Natura Floro por la plej bona verko el ĉiuj premiitaj. 

Aljuĝita al lia poemo "Jen nia packolombo" . 

Plie, oni aljuĝis al li ankaŭ tri Honorajn Menciojn 
kadre de la Premioj Rozo , Violo kaj Eglanterio por liaj verkoj : 
"Puncas maten' , feniksis am'", "Alvoko en tiom minora" kaj 
"Naskigo j " respekt ive . 

Nur unu premion maltrafis nia bardo: tiu por la 

plej bona traduko de esperantaĵo en la katalunan, pri kiu 
Miguel Fernŭndez, kompreneble, ne konkursis. Resume, oni alju- 
ĝis al li entute ok premiojn. 

Sen ajna pripenso ni, kolegoj kaj amiko j , iris al 



lia poemo "Jen nia packolombo" , 



Terrassa (Barcelono) por la beletra festo. Ja temis pri omaĝo 
al la persono kaj al la poezio de Miguel, kaj ni ne povis 
ne ĉeesti! 


Permesu al mi iom komenti la cirkonstancojn de la 
Festo. Mi nur diru, ke ĝia prezento restis meze (ĉu meze aŭ 
ni devas ankaŭ forigi tiun terminon?) inter aliaj pasintaj, 
kiujn mi konas, kies pompa kaj tradicia ceremonio brilis pli 
ol la Poezio mem, kiun oni volis honorigi kaj la normalaj 
nunaj poezi-ceremonioj . Ne, la Festo ne estis tia, sed ankaŭ 
ne alitipa pli aktualigita, pli moderna kaj hodiaŭa... 

Niaj katalunaj samideanoj devos nepre evoluigi, 
modernigi la Florajn Ludojn, kaj ili devos tion fari kiel 
eble plej urge, ne rapide sed senpaŭze, ĉar tio kion ni 
spektis montriĝas jam kaduka por nia nuntempo... Kial venas 
nun. al mia memoro la Unua Lirika Festo de HEF okazinta en 
La Laguna honore al Rŭgulo Perez|. Eble tiu povus esti unu 
el la adoptindaj modeloj! 

Kaj kion diri ne jam dirita pri la poezio de Miguel 
Fernŭndez? Ciuj liaj verkoj prezentitaj kaj premiitaj en 
la Konkurso atingas pli ol kontentigan nivelon, ni diru pli 
bone altan nivelon: "Jen nia packolombo", ricevinta la krom- 
premion "Natura Floro", eble ne estis la plej bona, sed miao- 
pinie, ĝi meritas la plej altan laŭron, ĉar oni devas aldoni 
al ĝiaj komunaj lirikaj valoroj la substrekindajn homamajn 
kaj sociajn ŝatatajn kvalitojn. La poemo estas kanto al la 
paco, protestokrio kontraŭ ties minacantoj : 

"Paroloj ja kondamnaj 
sed ne pri 1 ' damnaj armoj 
nek pri armeoj noblaj (noblaj!) 
nek pri militoj justaj (justaj! justaj!) 
(ĉu povas ĝusti justaj ĉe militoj? ) 

La granda problemo, kiam oni aŭskultas deklami plu- 
rajn poemojn de Miguel sen la teksto enmane estas, tiu angora 
impreso kiu kaptas nin kvazaŭ io valora eskapus al nia kompre- 
no, al nia kaptovolo kaj forflugus malproksimen. . . Temas 
pri samtempigo de versoj kun kadencoj ravaj , verva muziko 
akompananta la recitadon, ritma danco baroka de rafinita 



frazeologio loge eniranta en niajn orelojn, la signifo de 
interesa mesaĝo forrabanta nian atenton... 

Tiel oni aŭdas la versojn de Miguel, sed kion fari 
apriore? Kion kapti prefere? Kion elekti el tiuj esprimoj 
harmonie venantaj al ni? Cu la muziko, ĉu la parolesencon, 
ĉu la ritmo, aŭ eble iom el la tuto? Mi konfesas mian absolu- 
tan malkapablon elsukigi la esencon de tiom da valoroj enka- 
dritaj en tiu koncepto malfacile difinebla nomata beleco, 
ŝprucantaj en la forflugo de kelkaj sekundoj el la poemo... 
Gis kiam mi frande legos, tre malrapide, tiujn poemojn, nur 
unu sola inpreso: belegaj ! 

La fesparoladon faris nia bona amiko Gongalo Neves, 
ne longan, ne tedan, sen la retoriko de la iamaj Florludaj 
Majstroj. Neves poezias kiam parolas kaj poezias eĉ kiam 
li silentas. Neniu persono pli adekvata por prezidi Poezian 
Feston. 

La Redakcio de "KAJEROJ" gratulas vin, kara amiko Miguel , 
pro via sukceso! Gratulon kaj dankon, ĉar kun vi sukcesis 
ankaŭ la POEZIO! 


Antonio Marco Botella 

20 GRAVEDAJ VIRINOJ SERĈATAJ POR SCIENCA ESPLORO 


Pri ĉiuj grandaj naciaj lingvoj ekzistas plurvolumaj studoj pri la manie- 
ro, laŭ kiu infanoj denaske akiras tiujn lingvoj. Tiuj studoj , interalie.hel- 
pas lingvistojn kompreni multajn facetojn de la koncernaj lingvoj kaj de la 
evoluo de la paroi-kapablo de infanoj, kiuj parolas ilin. Tiuj studoj provizas 
bazon, ekzemple, por verki lernolibrojn pri la koncernaj lingvoj aŭ por pluaj 
studoj pri infanoj kun parol-problemoj , ktp. 

Prezentiĝas nun la okazo realigi ion similan ankaŭ pri Esperanto, ĉar mi 
mem povas utiligi la laborejon de la Universitato en Romo, en kiu oni okupiĝas 
pri ĝuste tiaj studoj . 

Tiucele mi bezonas sekvi la lingvan evoluon de 20 infanoj , kiuj de la 
naskomomento estas alparolataj de almenaŭ unu gepatro en Esperanto. 


La familioj, kiuj partoprenos la eksperimenton esence devos sekvi metodon 
evoluigitan en la roma universitato por kolekti informojn pri la lingva evoluo 



de la infano. Ne estos granda laboro kaj eĉ povos te- 
mi pri plaĉa flenkokupo dum la unuaj vivo-Jaroj de la 
bebo. Temos pri notado en taglibro de la plej interesaj 
esprimoj de la infano (en ĉiuj lingvoj, kiujn ĝi ko- 
nas), pri kolektado de vortprovizaj llstoj ĉiun trian 
monaton kaj pri surbendigado de la ludanta infano de 
tempo al tempo. 

Kaj nun mi donu klarigon pri la iom ŝerca ti- 

tolo. 

La beboj prefere estu ankoraŭ naskotaj 
por ke mi havu la tempon sendi la necesajn informojn 

al la gepatroj antaŭ la nasko. Tial mi serĉas nun gravedajn virinojn. 



Tiuj virinoj povus esti esperantistinoj aŭ/kaj edzinoj de esperantistoj. 
En la dua kazo, kondiĉe ke la patro intencas regule alparoli la bebon en Esperanto, 
mi estos tre kontenta rilati kun la familio kaj enlistlgi la bebon inter la stu- 
dotajn infanojn. 

En la unua kazo (graveda esperantistino) mi estos ege pli kontenta se la 
patrino mem volas paroli kun la bebo en Esperanto, dum la patro parolas la lokan 
1 ingvon . 

Fakte ekzistas relative muitaj denaskaj parolantoj de Esperanto. Laŭ mia 
takso en la nuna momento almenaŭ 200 familioj en la tuta mondo normale uzas Esperan- 
ton. Tamen tre ofte la portantoj de la internacia lingvo estas la patroj, dum 
la patrinoj parolas la lokan lingvon (ĝenerale tia estas la modelo en samnaciaj 
paroj) aŭ sian nacian lingvon (ĝenerale tio okazas en malsamnaciaj paroj, en kiu 
la fremda edzino loĝanta en la edzo-lando estas la nura ebla fonto por la neloka 
lingvo). Kvankam tio ne signifas ke la infanoj ne parolos Esperanton, aliflanke 
tio havas sekvojn ĉefe dum la unuaj evolu-jaroj. 


Tio klarigas kial mi aparte ĝojas pri la unua kazo, sed tute kontentas 
ankaŭ pri la dua. 

Bonvolu kontakti min (Renato Corsetti, Colle Rasto, 1-00036 Palestrina. 
Italujo. Tel. 39-6-9575713) kaj mi tuj reagos al vi por ke mia letero atingu vin 
almenaŭ samtempe kun la akuŝistino. 

Renato C0RSETTI 

***** ***** 

deziras Esplorlaboranto en Esplor-Instituto de Fruktkulturo 
dez. kor. kun kamparanoj, se eble kanarianoj. Li interesiĝas krom pri agrokulturaj 
temoj, ankaŭ pri ĉio ligita al naturo, nome naturprotektado, abelbredaro, frukt- 
malsanoj , ktp. Adreso: Stanislav Kereŝ; TyIova 1262. 508. ol HORICE. Cekoslovakio. 


Kajeroj — 

— e/ /a Sudo 

